**Beszámoló a közmunka helyzetéről**

Tisztelt Képviselő Testület!

Településünk életében a közfoglalkoztatást két szempontból tudom megközelíteni.

Az egyik, az egy áldott állapot, mely lehetőséget biztosít az egyének részéről 346 települési lakónknak az életre, felzárkózásra, a munka társadalmába való visszakerülésre.

Az Önkormányzat részéről pedig részben forrást biztosít:

- Önkormányzati feladatok ellátására

-Települési infrastrukturális fejlesztések elvégzésére

-Közhasznú, közcélú feladatok elvégzésére

Örömmel könyvelhetjük el, hogy vannak igen sikeres programok, amik már az elmúlt években bizonyították létjogosultságukat: - Beton üzem

- Ebrendészeti telep,

- Mezőgazdasági program

-Hosszabb időtartamú közfoglalkoztatás

Ezen területeken dolgozóknál eljutottunk arra a szintre, hogy részünkről majd csak elég a működési feltételek biztosítása és a benne dolgozók már tudják önállóan a feladatukat és végzik, legjobb tudásuk szerint tisztességgel. Működésük egyik legfőbb értékmérője, hogy önálló egyre jelentősebb árbevételt képeznek egyre kevesebb Önkormányzati támogatásra szorulnak. A hosszabb időtartamú közfoglalkoztatásban dolgozók teljesértékű munkájukkal jelentősen hozzájárulnak a települési feladatok ellátásában.

-polgármesteri hivatalban dolgozók

-Szöghatár Kft-nél dolgozók

-SBSE működését segítő dolgozók

-ÖNO-nál dolgozók

Elvégzett munkájukért tisztesség és megbecsülés illeti valamennyi dolgozót. Köszönöm valamennyiük munkáját.

A másik megközelítési szempont egy kevésbé áldott állapot a szociális jellegű foglalkoztatás.

Az előző ciklusban az egyik legtöbbet kritizáló képviselőként többször interpelláltam a közfoglalkoztatással kapcsolatban, és sorra fogalmaztam meg a munkamorállal és az elvégzett és el nem végzett munkával kapcsolatos észrevételeket. Döntéshozóként, vezetőként megteszek minden tőlem telhetőt az elmúlt évek hibáinak, negatív nemkívánatos folyamatainak megelőzése, elkerülése érdekében.

Ebben a programban dolgoznak túlnyomó részben a leszakadó kevésbé képzett települési emberek, akik foglalkoztatása munkamoráljuk formálása, az elvégzett munka minőségének és mennyiségének megkövetelése igazi kihívás. Embert, vezetőt megpróbáló feladat. A kezdeti időszakban az is nagy energiába került, az itt dolgozók jelentős részénél elérjük hogy pontosan jöjjenek munkakezdéskor, napközben nincs elszaladgálás boltba, haza és sehová, tartsák be a munkaidő végét. Második hatalmas feladat, hogy munkaidőben, nem csak a munkahelyen kell tartózkodni, hanem értéket előállító munkát is végezni kell. A fenti célok elérése érdekében első perctől kezdve szigorú következetes ellenőrzést kértem, követeltem meg Ficsór László Közfoglalkoztatást vezetőtől a munkaellenőröktől és jó példaként elől járva magam is e-ként cselekedtem és cselekszem. Minden napomat a közfoglalkoztatás ellenőrzésével kezdem. Figyelmem a legproblémásabb csoportokra vagy a legkiemeltebb feladatokra irányul. A számtalan kihúzott munkaóra, beírt igazolatlan távollét és a sok írásbeli figyelmeztetés, néhány közös megegyezéssel való eltanácsolás kezdi meghozni gyümölcsét. Lassan kezdenek normális munkavállalóként viselkedni a problémás emberek, csoportok is. Többször tudomásomra jutott, hogy aláírás gyűjtést kívánnak kezdeményezni alpolgármesteri tisztségemből való visszahívásom érdekében. Volt, ki szemembe meg mondta. Sok sikert , jó egészséget kívántam munkájához és tájékoztattam, hogy csak láncaimat veszíthetem el. Senkinek nem kívánom azt a sok személyes konfliktust, szidalmat átkot, melyben részesültem.

Jótékony hatással van a közfoglalkoztatási munkamorálra, a sorban állás. Volt időszak, mikor közel 60 ember várta a programba való bekerülését. Ebben a helyzetben a bent lévők nagyobb része jobban megbecsüli munkahelyét könnyebb velük együtt dolgozni.

Nagy problémát jelent a közfoglalkoztatásban, hogy többségében nők jelentkeznek munkaviszonyra. Jelenleg a dolgozók 71%-a nő a meglévő feladatok maradéktalan ellátása érsekében szerencsésebb lenne, ha ez az arány 60%-tol nem volna magasabb. Néha gondot jelent ennyi asszonynak értelmes munkát találni. Rendszeresen szedik a szemetet, karban és rendben tartják a járdákat, Önkormányzati portákat, nyesik az önkormányzati fasorokat, gondozzák illetve növelik a virágosított közterületek számát.

A Covid vírus adta helyzetben a Kormányzat munkahely teremtő lehetőségeken dolgozott Polgármester urunk kitartó, lehetőség keresése eredményeként Egyéb startmunka programra nyertünk pályázatot, melynek keretén belül lehetőségünk nyílt a Fasor út és Eötvös út stabilizálására és újabb 50 ember foglalkoztatására. Mindkét dolog hatalmas előrelépés. A fenti pályázat nélkül, ilyen nagy volumenű munkát csak több évben és a mindenkori költségvetés kifeszítésével tudtunk volna elérni. Köszönöm Polgármester Úr figyelmességét és munkáját az egész település nevében.

Egyek 2020.06.17.

Tardi Kálmán

alpolgármester

1. sz. mellékletet

**Közfoglalkoztatással kapcsolatos adatok, kimutatások 2020 01.01 és 2020. 05.31 között**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| |  | | --- | |  | |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**2020. évben indult projektek adatai:**

