**Beszámoló**

**az adózás 2019. évi és**

**2020. I. negyedévi helyzetéről**

**Készítette:**

**Szekeres Zsuzsanna Közgazdasági irodavezető**

**Antalné Csőke Éva Adóügyi ügyintéző**

**Galbács-Trungel Katalin Adóügyi ügyintéző**

**2020. június 25.**

***BEVEZETÉS***

Egyek Nagyközség Önkormányzatának Képviselő-testülete a 2012. évtől kezdődően évente egy alkalommal, május hónapban tárgyalja a tárgyévet megelőző év és a tárgyév első negyedévét érintő adózás helyzetét bemutató beszámolót.

Jelen beszámoló Egyek Nagyközség Önkormányzat helyi adóhatóságának a 2014. év elejétől a 2019. év végéig terjedő időszakban, valamint 2020. év I. negyedévben végzett helyi adóztatási feladatoknak az eredményét tartalmazza.

Jelen beszámolóban, a korábbi évek gyakorlatához hasonlóan valamennyi adónem részletesen bemutatásra kerül, az előző évekhez képest bekövetkezett változásokat számszerűsítve. A beszámoló elkészítésénél alapelvként a valós, hű kép kialakítása került előtérbe, a beszámoló az önkormányzati adóhatóság helyi adó nyilvántartásán és a főkönyvi könyvelésen alapszik.

***Az adóhatóság személyi ellátottsága***

Az elmúlt évben - a Közgazdasági irodán belül működő - adócsoport 2 fő köztisztviselővel, napi 8 órában látta el feladatait. Véleményem szerint fontos, hogy ezen a területen, melyről az önkormányzat bevételeinek jelentős része származik szakképzett és hozzá értő dolgozók dolgozzanak.

Sok embernek van lelkiismeretes munkája abban, hogy az önkormányzat gazdálkodásában fontos szerepet betöltő adóbevételek teljesültek az elmúlt év során. Az önkormányzat likviditási helyzetében nagy problémát okozhatott volna, ha a különböző adónemekből befolyó bevételek nem realizálódnak. Az adózással, adókivetéssel, adóbehajtással kapcsolatos feladatok nagyon sokrétűek, jogszabály által behatárolt precíz munkát igénylő feladatok elvégzését jelenti. Ez a feladat azért sem egyszerű, mert az adófizető állampolgárok között mindig akadnak olyanok, akik nem tesznek eleget adófizetési kötelezettségüknek. Ezen mulasztásnak több oka is lehet, de erre külön részt szántam a beszámolóban.

A munka változatos ügyekből tevődik össze, változatos ügyfélkörrel, amely mögött mindig emberek, emberi sorsok, gazdasági helyzetek húzódnak meg. A következetes, minőségi munkavégzés, a határidők betartása nagyon fontos.

A 2018. évben az önkormányzati feladatellátás segítését és a hatékonyabb munkavégzést segítve bevezetésre került az ASP rendszer. E rendszernek egyik szakrendszere az adószakrendszer.

A helyi adócsoportnak nem könnyű, mondhatnám, hogy nehéz feladata volt az ASP rendszer elsajátítása és a napi feladatok során a használata. Mára már ki merem jelenteni, hogy munkatársaim, mint kihívás elé bátran álltak és megtanulták, valamint azóta is csiszolva tudásukat, hatákonyan használják a szakrendszert a napi munkájuk során.

***ADÓBEVÉTELEK, ADÓHÁTRALÉKOK MEGOSZLÁSA 2019. DECEMBER 31-ÉN***

**Adóbevételek alakulása 2014-2019. években**

|  |  |  |  |  |  |  |
| --- | --- | --- | --- | --- | --- | --- |
| **Adónemek/év** | **2014.** | **2015.** | **2016.** | **2017.** | **2018.** | **2019.** |
| **Magánszemélyek**  **kommunális adója** | 13. 809 | 15.514 | 14.123 | 13.998 | 13.779 | 12.351 |
| **Helyi ipar**ű**zési adó** | 47.507 | 52.562 | 50.622 | 53.854 | 59.355 | 67.546 |
| **Talajterhelési díj** | 1.977 | 2.050 | 2.159 | 1.943 | 1.235 | 1.331 |
| **Term**ő**föld bérbe- adásából származó jövedelem adója** | 0 | 0 | 368 | 0 | 0 | 0 |
| **Gépjárm**ű**adó** | 7.927 | 8.015 | 7.685 | 8.643 | 9.074 | 9.573 |
| **Pótlék, bírság** | 2.124 | 1.701 | 1.528 | 2.179 | 2.108 | 1.247 |
| **Adóbevétel**  **összesen:** | **73. 344** | **79.842** | **76.493** | **80.617** | **85.551** | **92.048** |

Az adóbevételek összetétele 2019. évben, című diagramból látható, hogy az adóbevételek legnagyobb részét 73%-ot a helyi iparűzési adó bevétele teszi ki. Második helyen áll a magánszemélyek kommunális adója 13 %-kal, utána következik a gépjárműadó bevétel 10 %, azt követi 2%-kal a pótlék és bírság bevétel, és a talajterhelési díj bevétel 2%. 2019. évben termőföld bérbeadásából származó bevétel nem volt.

A 2013. évtől kezdődően a gépjárműadó beszedése – az elmúlt évekhez hasonlóan – az önkormányzat feladata. Azonban az önkormányzathoz befolyt gépjárműadó bevétel 60 %-át köteles továbbítani az önkormányzat a központi költségvetés felé. Ennek megfelelően a 2019. évben befolyt 23 932 ezer forint összegű gépjárműadó bevétel 60 %-a 14 359 ezer forint a központi költségvetést illette meg, míg az önkormányzat bevételei között 9 573 ezer forint gépjárműadó bevétel realizálódott.

Az önkormányzat adóbevétele 92.048 ezer forint, mely az előző évi tényleges adóbevétel összegét (85 551 ezer forint) figyelembe véve 8 %-kal, összegszerűen 6 497 ezer forint emelkedett.

***ÖSSZESÍTETT ADÓBEVÉTELEK ALAKULÁSA 2014-2019. ÉVEKBEN***

A diagram adataiból megállapítható, hogy 2014-2015 években növekedett az adóbevételek összege. 2016. év bevétele minimálisan csökkent a 2015. évhez képest, az azt követő években pedig növekedett.

**Adóhátralékok alakulása 2014-2019. években**

|  |  |  |  |  |  |  |
| --- | --- | --- | --- | --- | --- | --- |
| **Adónemek/év** | **2014.** | **2015.** | **2016.** | **2017.** | **2018.** | **2019.** |
| **Magánszemélyek kommunális adója** | 11.177 | 9.885 | 8.203 | 7.161 | 6.027 | 6.176 |
| **Helyi ipar**ű**zési adó** | 5.656 | 7.257 | 7.214 | 10.878 | 8.616 | 12.141 |
| **Talajterhelési díj** | 9.047 | 9.314 | 8.588 | 8.193 | 7.544 | 5.146 |
| **Term**ő**föld bérbeadásából származó jövedelem adója** | 0 | 0 | 0 | 0 | 0 | 0 |
| **Gépjárm**ű**adó** | 3.470 | 3.256 | 3 784 | 3.414 | 3.077 | 3.459 |
| **Pótlék, bírság** | 11.770 | 9.461 | 7.102 | 5.757 | 3.772 | 3.620 |
| **Adóhátralék**  **összesen:** | **41.120** | **39 173** | **34 891** | **35.403** | **29.036** | **30.542** |

A 2019. évi adóhátralékok összetételéből megállapítható, hogy a legmagasabb hátralék 40 %, a helyi iparűzési adóból származik, azt követi a magánszemélyek kommunális adója 20 %-al, a talajterhelési díj 17 %-al, a pótlék és bírság 12 %-al, a gépjárműadó 11 %-al.

**Összesített adóhátralékok alakulása 2014-2019.**

A fenti diagram adatait vizsgálva láthatjuk, hogy a hátralékok összege szinte egyenletesen csökkent 2016. évig. A 2017. december 31-i hátralék összege 1.5 %-kal, összegszerűen 512 e Ft-tal emelkedett, az előző év végi összegéhez képest. 2018. év végén csökkent a hátralékok összege 6.367 e Ft-tal, illetve 2019. évben 1.506 e Ft-tal nőtt.

***ADÓK FAJTÁI EGYEK NAGYKÖZSÉG ILLETÉKESSÉGI TERÜLETÉN***

Az önkormányzatok helyi adóztatási joga a gazdasági önállóság biztosításának egyik eszköze. A helyi adók bevezetésének célja mindenesetben az önkormányzatok gazdaságilag függetlenné válásának biztosítása, valamint a befolyt adókból megfelelő pénzügyi forrás biztosítása a közszolgálati feladatok magas szintű ellátásához.

A helyi adókról szóló 1990. évi C. törvény biztosítja az önkormányzat adó megállapítási jogát, amely alapján szuverén módon dönthet arról, hogy gazdálkodási feladatai és az ehhez szükséges forrásképzés érdekében él-e és milyen mértékben a helyi adóztatás eszközével. A képviselő-testület e törvényi felhatalmazás alapján vezette be közigazgatási területén a magánszemélyek kommunális adóját és a helyi iparűzési adót.

***Magánszemélyek kommunális adója***

Egyek Nagyközség Önkormányzat Képviselő-testületének a magánszemélyek kommunális adójáról szóló 28/2013. (IX.26.) számú rendelete az alábbiak szerint állapítja meg az adókötelezettséget:

„Adóköteles az önkormányzat illetékességi területén lévő lakás és nem lakás céljára szolgáló épület (továbbiakban építmény), a beépítetlen belterületi földrészlet (továbbiakban: telek), nem magánszemély tulajdonában lévő lakásbérleti jog, valamint ezekhez kapcsolódó ingatlan nyilvántartásba bejegyzett vagyoni értékű jog.”

Az adó évi mértéke adótárgyanként, illetőleg lakásbérleti jogonként 7.000.-Ft.

Egyek Nagyközség Önkormányzatának illetékességi területén mentes a magánszemélyek kommunális adójának megfizetése alól:

az a magánszemély, aki az önkormányzattól időskorúak járadékában részesül,

a 70. életévén felüli személy, a 70. életévének betöltését követő év első napjától,

a készenléti szolgálatot ellátó önkéntes tűzoltó,

az a magánszemély, aki a 18. életévét nem töltötte be, feltéve, hogy adóköteles építményét nem hasznosítja

A mentességek adóalanyonként csak egy adóköteles építményre vehetők igénybe.

**Adózók száma 2014. évtől**

|  |  |
| --- | --- |
| **Év** | **Adózók száma (f**ő**)** |
| **2014.** | 2.601 |
| **2015.** | 2.714 |
| **2016.** | 2.699 |
| **2017.** | 2.602 |
| **2018.** | 2.640 |
| **2019.** | 2.709 |

A táblázatból megállapítható, hogy az adóalanyok száma, 2014. évtől kezdődően növekvő tendenciát mutat, 2016., 2017. évtől csökkent, az azt követő években növekedett.

Az adózók számának változását több tényező is befolyásolja:

• magánszemélyek kommunális adójának mentességben részesülők száma évről-évre változik, a település lakossága folyamatosan öregszik, a fiatalok nem Egyeken vásárolnak ingatlant, máshol települnek le

• ingatlan adás-vételekor, az eladók egy személy részére ruházzák át az ingatlant/egy személy több személynek adja el ingatlanát

• ingatlan öröklésekor, a tulajdonos gyermekei (több személy) öröklik az ingatlant

• a 2019. évben folytatódott a kommunális adót érintő nyilvántartások ellenőrzése és felülvizsgálata, ennek eredményeképpen nőtt az adózók száma.

Megemlítendő, hogy az adófizetésre kötelezettek nem minden esetben tesznek eleget önkéntes bevallási kötelezettségüknek. Ezekben az esetekben az adó kivetés többletmunkát igényel. Természetesen ezekben az esetekben az adók előírása visszamenőlegesen történik meg, ez befolyásolhatja az adóhátralékok évenkénti alakulását is. Ugyanis ha valaki elmulasztja bejelentési kötelezettségét sok esetben azért van, mert nem akar adót fizetni és természetesen a több évre kivetett adót sem fogja minden esetben egy összegben megfizetni.

**Magánszemélyek kommunális adó bevételének alakulása 2014. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2014.** | 13.809 | 11.177 | 81 |
| **2015.** | 15.514 | 9.885 | 64 |
| **2016.** | 14.123 | 8.203 | 58 |
| **2017.** | 13.998 | 7.161 | 51 |
| **2018.** | 13.779 | 6.027 | 44 |
| **2019.** | 12.351 | 6.176 | 50 |

Táblázatunk adataiból láthatjuk, hogy a magánszemélyek kommunális adó bevétele 2015. évben emelkedett az előző évhez képest 12,3 %-al. A 2015. évhez viszonyítva 2016. évben 9 %-al csökkent a kommunális adó bevétel, 2017. évben 1 %-al maradt el a bevétel a 2016. évhez képest, 2018. évben 1,6%-kal csökkent 2017. évhez viszonyítva, 2019. évben a bevétel csökkent.

A magánszemélyek kommunális adóhátralékának összegét vizsgálva 2014. év óta évről-évre csökken a hátralék összege, 2019. évben minimális növekedés tapasztalható.

***Helyi ipar***ű***zési adó***

2010. évtől a helyi iparűzési adó beszedésével kapcsolatos hatásköri változások nem segítették az önkormányzati adóhatóságok munkáját. A 2011. évre rendeződtek a helyi iparűzési adó beszedésével kapcsolatos törvényi szabályozások. Jelenleg költségvetési szempontból megnyugvást és jogbiztonságot jelent, hogy a feladatok teljes egészében visszakerültek önkormányzati hatáskörbe, a helyi iparűzési adóból származó bevétel teljes egészében az önkormányzat bevétele.

Egyek Nagyközség Önkormányzata Képviselő-testületének a helyi iparűzési adóról szóló 28/2013.( IX.26.) számú, illetve az azt módosító 30/2017.(XI.30.) rendelete az alábbiak szerint szabályozza az adókötelezettséget:

„Adóköteles az önkormányzat illetékességi területén állandó, vagy ideiglenes jelleggel végzett vállalkozási tevékenység (továbbiakban iparűzési tevékenység). Adóköteles iparűzési

tevékenység: a vállalkozó e minőségben végzett nyereség-, illetőleg jövedelemszerzésre irányuló tevékenysége.”

Az adó mértéke:

állandó jelleggel végzett iparűzési tevékenység esetén az adóalap 2%-a

ideiglenes jelleggel végzett iparűzési tevékenység után fizetendő adó napi mértéke

5.000.-Ft.

Egyek Nagyközség Önkormányzata Képviselő-testületének a 30/2017.(XI.30.) önkormányzati rendelete értelmében, az ideiglenes jelleggel végzett iparűzési tevékenység esetén az adó mértéke 2018. január 01-től naptári naponként 5000.-Ft.

**Egyek Nagyközség Önkormányzat Képviselő-testületének** 9/2020. (III.26.) számú önkormányzati rendelet módosította a helyi adókról szóló 28/2013. (IX.26.) önkormányzati rendeletét, miszerint az alábbi 4.§ (3) bekezdéssel egészül ki:

*„4§. (3) Mentes a helyi iparűzési adó alól az a háziorvos, védőnő, fogorvos vállalkozó, akinek a vállalkozási szintű adóalapja az adóévben a 20 millió forintot nem haladja meg. Háziorvos, védőnő vállalkozó: az a vállalkozó, aki/amely - gazdálkodó szervezetként vagy egyéni vállalkozóként - külön jogszabály alapján háziorvosi, házi gyermekorvosi, fogorvosi alapellátási vagy védőnői tevékenységet végez és nettó árbevételének legalább 80%-a e tevékenység (tevékenységek) végzésére vonatkozó, a Nemzeti Egészségbiztosítási Alapkezelővel kötött finanszírozási szerződés alapján az Egészségbiztosítási Alapból származik.”*

Ez a rendelet 2020. április 1. napján lép hatályba, rendelkezéseit a folyamatban lévő ügyekben is alkalmazni kell.

**Helyi ipar**ű**zési adó bevételek alakulása 2014. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2014.** | 47.507 | 5.656 | 12 |
| **2015.** | 52.562 | 7.257 | 14 |
| **2016.** | 50.622 | 7.214 | 14 |
| **2017.** | 53.854 | 10.878 | 20 |
| **2018.** | 59.355 | 8.616 | 15 |
| **2019.** | 67.546 | 12.141 | 18 |

A helyi iparűzési adó – bevezetése óta – a helyi adóbevételek legnagyobb hányadát teszi ki. A gazdasági visszaesés meghatározta és mindig is meg fogja határozni az önkormányzat által kivetett összes adóbevétel tekintetében a realizált bevétel nagyságát, de legérzékenyebben a helyi iparűzési adót érintette. Megállapíthatjuk, hogy a 2014. évtől növekedett 2015-ig a helyi iparűzési adóból származó bevétel, a 2016. évben csökkenés tapasztalható. 2017. évtől növekedett az adóbevételek összege helyi iparűzési adó tekintetében.

A hátralék összege 2017. évhez viszonyítva 2018. évben 2.262e Ft-tal csökkent, 2019. évben előző évhez viszonyítva 3.525e Ft-tal nőtt.

Az adózók száma 2014. évben 455 fő, 2015. évben 461 főre emelkedett, 2016. évben 474 főre emelkedett, 2017. évben 516 főre emelkedett, 2018. évben 533 főt, 2019. évben 519 főt tartunk nyilván helyi iparűzési adóalanyként.

***Gépjárműadó***

A gépjárműadó fizetési kötelezettséggel érintett járművek központilag meghatározott egységes szabályok alapján kerülnek adóztatásra. A helyi adóhatóságnak a gépjárműadóra vonatkozóan adóztatást befolyásoló hatása nincs. Fontos változás volt, hogy a Magyarország 2013. évi központi költségvetéséről szóló 2012. évi CCIV. törvény §. (1) bekezdése alapján a belföldi gépjárművek után a települési Önkormányzat által az adó megállapításához való jog elévülési idején belül megállapított és 2013. január 1-től beszedett (megfizetett, behajtott) a gépjárműadóról szóló törvény szerinti gépjárműadó 40 %-a illeti meg a települési Önkormányzatot. Tehát a gépjárműadó kivetésével, beszedésével kapcsolatos feladatokat továbbra is teljes egészében a helyi adóhatóságnak kell ellátnia, ám a befolyt bevétel 60 %-át a tárgyhót követő hónap 10. napjáig kell a Magyar Államkincstár által megjelölt fizetési számlára átutalni. (első ízben 2013. március 21-éig volt szükséges).

A gépjármű-adóztatás kapcsán megállapított mulasztási bírságból, adóbírságból és a késedelmi pótlékból, valamint a végrehajtási költségből származó bevétel 100 %-a továbbra is a települési Önkormányzatot illeti meg.

Az Önkormányzati adóhatóság a Belügyminisztérium Nyilvántartások Kezeléséért Felelős Helyettes Államtitkárságának adatszolgáltatása alapján állapítja meg az adót.

A gépjárműadóról szóló 1991. évi LXXXII. törvény szerint az adó alanya az a személy, aki/amely a közúti közlekedési nyilvántartásról szóló 1999. évi LXXXIV. törvény alapján vezetett járműnyilvántartásban az év első napján üzemben tartóként, ennek hiányában tulajdonosként szerepel.

Az adó alapja a személyszállító gépjármű (kivéve az autóbusz) hatósági nyilvántartásban feltüntetett teljesítménye, kilowattban kifejezve.

Az adó mértéke 2010. január 01-től:

• gyártási évében és az azt követő 3 naptári évben 345 Ft/kilowatt,

• gyártási évet követő 4-7. naptári évben 300 Ft/kilowatt,

• gyártási évet követő 8-11. naptári évben 230 Ft/kilowatt,

• gyártási évet követő 12-15. naptári évben 185 Ft/kilowatt,

gyártási évet követő 16. naptári évben és az azt követő naptári években 140 Ft/kilowatt.

Mentes az adó alól:

* + a költségvetési szerv,
* az egyesület, az alapítvány a tulajdonában lévő gépjármű után, feltéve, ha a tárgyévet megelőző évben társasági adófizetési kötelezettsége nem keletkezett,
* az autóbusz, ha az adóalany a tárgyévet megelőző évben elért számviteli törvény szerinti nettó árbevételének legalább 75%-a helyi és helyközi menetrendszerinti közúti tömegközlekedés folytatásából származott. A feltétel teljesüléséről az adóalanynak nyilatkoznia kell,
* az egyház tulajdonában lévő gépjármű,
* a létesítményi tűzoltóságot fenntartó gazdasági szervezetek azon tűzoltó szerkocsinak minősülő gépjárművei, melyek riasztás esetén részt vesznek a tűz elleni védekezésben, illetve a műszaki mentésben,
* a súlyos mozgáskorlátozott személy, vagy egyébb fogyatékossággal élő adó alany, valamint a súlyos mozgáskorlátozott vagy egyébb fogyatékossággal élő személyt rendszeresen szállitó, vele közös háztartásban élő közeli hozzátartozó adó alany (a továbbiakban együtt: mentességre jogosult adóalany) egy darab- 100 kW teljesítményt meg nem haladó, nem a külön jogszabály szerinti személytaxi-szolgáltatásra és személygépkocsis személy szállitó szolgáltzatásra használt – személygépkocsija után legfeljebb 13 000 forint/adóév erejéig. Ha a mentességre jogosult adóalany adóalanyisága és adókötelezettsége az adóévben több személygépkocsi után is fenn áll, akkor a mentesség kizárólag egy, a legkisebb teljesítményű személygépkocsi után jár-
* a környezet kimélő gépkocsi

-az, a gépjármű, amelynek adómentességét nemzetközi egyezmény vagy viszonosság biztosítja. A viszonosság tekintetében az adópolitikáért felelős miniszter állásfoglalása az irányadó,

az Észak-atlanti Szerződés Szervezete, az Észak-atlanti Szerződés alapján felállított nemzetközi katonai parancsnokságok, továbbá az Észak-atlanti Szerződés tagállamainak és a Békepartnerség más részt vevő államainak Magyarországon tartózkodó fegyveres erői, és e fegyveres erők és parancsnokságok személyi állományába tartozó vagy alkalmazásában álló nem magyar állampolgárságú, katonai szolgálatban lévő és polgári állományú személyek tulajdonában lévő gépjármű.

**Gépjárm**ű**adó bevételek alakulása 2014. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2014.** | 7.927 | 3.470 | 44 |
| **2015.** | 8.015 | 3.256 | 40 |
| **2016.** | 7.683 | 3.784 | 49 |
| **2017.** | 8.643 | 3.414 | 39 |
| **2018.** | 9.074 | 3.077 | 34 |
| **2019.** | 9.573 | 3.459 | 36 |

A gépjárműadó bevétel jelentősen visszaesett 2013. évben a 2012. évi bevétel összegéhez képest. Ennek oka, a már említett 40 – 60 %-os megosztás.

Amennyiben az adatokat úgy vizsgáljuk meg, hogy figyelembe vesszük az összes – önkormányzat által a 2019. évben beszedett – gépjárműadó összegét a 23 932e Ft-ot megállapíthatjuk, hogy emelkedett az önkormányzat által beszedett gépjárműadó összege. Ezáltal emelkedett az önkormányzatot megillető gépjárműadó bevétel összege, 2018. évhez képest 5 %-kal, összegszerűen 499 e Ft-tal.

A hátralékok összege 100 %-ban került feltüntetésre, tehát tartalmazza az előző évben képződött lejárt gépjárműadó tartozások összegét is. Azonban az előző évek hátralékából befolyt gépjárműadó bevételek 60 %-a is a központi költségvetést illeti meg. A hátralék összege nőtt 2019. évben a 2018. évhez képest, 11 %-kal, összegszerűen 382 e Ft-tal.

***Talajterhelési díj***

A környezetterhelési díjról szóló 2003. évi LXXXIX. törvény alapján a környezetterhelési díj

2004. január 1-jén került bevezetésre, a levegőre és vízre, a talajterhelési díjra vonatkozó szabályok 2004. július 1-jétől léptek életbe. A talajterhelési díjat Egyek Nagyközség Önkormányzat 2/2005. (I.27.) rendelete és az azt módosító 30/2019. (XII.12.) számú rendeletével szabályozza.

A talajterhelési díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi

engedélyezés hatálya alá tartozó szennyvízelhelyezést, ideértve az egyedi zárt szennyvíztározót is alkalmaz. Amennyiben a közcsatornát év közben helyezik üzembe, a

díjfizetési kötelezettség a kibocsátót a közcsatorna üzembe helyezését követő 90. naptól terheli.

A talajterhelési díj alapja*:* a szolgáltatott, vagy egyedi vízbeszerzés esetén a méréssel igazolt felhasznált, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével. A díj alapja csökkenthető azzal a számlákkal igazolt mennyiséggel, melyet a kibocsátó szennyvíz-tárolójából olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

A talajterhelési díj megfizetése önadózással történik. A kibocsátó a talajterhelési díjfizetési kötelezettségéről évente, a tárgyévet követő év március 31. napjáig a jegyzőhöz – mint önkormányzati adóhatóság – tesz bevallást a jegyző által rendszeresített formanyomtatványon.

A talajterhelési díj mértékét a talajterhelési díj alapja, az egységdíj, valamint a közigazgatási területre vonatkozó területérzékenységi szorzó határozza meg.

A talajterhelési díj mértéke:2005-ben a talajterhelési díj egységdíjának 20%-a (72Ft/m3)

2006-ban a talajterhelési díj egységdíjának 50%-a (180Ft/m3)

2007-ben a talajterhelési díj egységdíjának 75%-a (270Ft/m3)

2008-ban a talajterhelési díj egységdíjának 90%-a (324Ft/m3)

2009. évtől a talajterhelési díj egységdíjának 100%-a (360Ft/m3)

2012. évtől a talajterhelési díj egységdíjának 100%-a (3 600Ft/m3 )

**Talajterhelési díj bevételek alakulása 2014. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2014.** | 1.977 | 9.407 | 476 |
| **2015.** | 2.050 | 9.314 | 454 |
| **2016.** | 2.159 | 8.588 | 397 |
| **2017.** | 1.943 | 8.193 | 421 |
| **2018.** | 1.235 | 7.544 | 611 |
| **2019.** | 1.331 | 5.146 | 387 |

A fenti adatokból látható, hogy a talajterhelési díjból származó bevétel a 2016. évben meghaladta az előző évek bevételeit. A 2017. illetve 2018. évbekben csökkent a talajterhelési díj bevétel összege, 2019. évben növekedés tapasztalható. A hátralékok összege évről évre csökkent. El lehet mondani, hogy ez az az adónem, amelyet a fizetésre kötelezettek a legkevésbé teljesítenek, talán minden helyi adó mögé helyezik. A tapasztalat ugyanis azt mutatja, hogy amíg a településen élők megfizetik a gépjárműadót és a kommunális adót, a talajterhelési díj fizetésére már kevésbé hajlandók.

A talajterhelési díj mértékének részletezésénél láthatjuk, hogy a mértéke évről-évre növekszik, melynek következtében a hátralék is növekedett a 2015. év végéig.

A 2012. évtől kezdődően tízszeresére emelkedett a talajterhelési díj, ami azokat sújtja, akik rácsatlakozhatnának a csatornahálózatra, de ezt mégsem teszik meg. A 2011. évi CCI. törvény

234. §-a módosította a környezetterhelési díjról szóló 2003. évi LXXXIX. törvény 12.§ (3)

bekezdésében foglaltakat, mely a talajterhelési díj egységdíjának mértékét a korábbi 120

Ft/m3 helyett 1200 Ft/m3 összegben határozta meg. Az önkormányzatok által már évek óta kivethető a talajterhelési díj, mely a környezetterhelési díjak egyike, s amelyet „a környezet és természet védelme, terhelésének mérséklése, a környezethasználóknak a környezet és természet megóvását szolgáló tevékenységre való ösztönzése, valamint a környezet- és természetvédelem költségvetési forrásainak biztosítása érdekében” fogadott el 2003-ban az Országgyűlés.

*A talajterhelési díj egységdíjának mértéke 2013. február 1-jét*ő*l:* 3 600 Ft/m3.

Egyek Nagyközség Önkormányzat Képviselő-testülete az Alaptörvény 32. cikk (1) bekezdés a.) pontjában biztosított jogalkotói jogkörében eljárva, a környezetterhelési díjról szóló 2013. évi LXXXIX. törvény 21/A. § (2) bekezdésében foglaltak alapján a talajterhelési díjról szóló

2/2005. (I.27.) rendelet és az azt módosító 31/2018.(XII.13.) számú rendelet a következőket rendeli el, a

2019. évi bevallási és befizetési kötelezettségeket illetően:

a.) a 70. életéven felüli személy 90 %-os díjfizetési kedvezményben részesül b.) a 70. életéven aluli személy 70 %-os díjfizetési kedvezményben részesül

c.) aki 2017. évben a közcsatornára rákötött, és azt az adóhatóságnál igazolja az 90 %-os díjfizetési kedvezményben részesül.

A talajterhelési díj egységdíjának nagymértékű változása nem biztos, hogy azt a törekvést szolgálja, melyet a törvényhozók szem előtt tartottak, amikor a jogszabályt alkották. Ugyanis a talajterhelési díj egységárának 10-szeresére történő emelése nem biztos, hogy arra fogja ösztönözni a településen élő állampolgárokat, hogy csatlakozzanak az ingatlanukhoz tartozó szennyvízhálózatra - kis jövedelmükből, szociális ellátásukból - nem is biztos, hogy meg tudnák tenni. Valamint a csekély bevételükből az önkormányzat felé sem tudják megfizetni a talajterhelési díjat, ez által növekszik az önkormányzat adóhátralékának összege.

Abban az esetben, ha minden lakos csatlakozik a szennyvízhálózatra (akinek lehetősége van) az önkormányzat talajterhelési díj bevétele csökkenni fog, tehát ez a bevételi forrás nem realizálódik az önkormányzatnál, mely önkormányzatunknál – közel 2 millió forintos bevételről van is szó – nem pótolható más forrásból.

***Term***ő***föld bérbeadásából származó jövedelem***

Az adózás rendjéről szóló 2017. évi Cl. tv.82. § [Adatszolgáltatás a föld bérbeadásáról származó jövedelemről]A kifizető a föld bérbeadásából (földjáradékból) származó jövedelemről és a levont adóról, az adómentesség feltételéül szabott időtartamra kötött, de ezen időtartam lejárta előtt megszűnt haszonbérleti szerződésről és az adókötelessé vált időszakról, valamint a bérbeadott földterület ingatlan-nyilvántartási azonosító adatairól az adatszolgáltatást a földterület fekvése szerint illetékes önkormányzati adóhatósághoz teljesíti. Az adatszolgáltatásban fel kell tüntetni az adólevonás elmaradásának okát (természetben történő bérfizetés). Az adatszolgáltatást a kifizető papíralapú adathordozón az adóévet követő év március 31. napjáig teljesíti.A személyi jövedelemadóról szóló 1995. évi CXVII. törvény 73.§. XIV. Fejezet (VEGYES JÖVEDELMEK)

A termőföld bérbeadásából származó jövedelem (ideértve a földjáradékot is) adóztatása a föld fekvése szerint illetékes önkormányzati adóhatóság feladata. Az ebből származó valamennyi bevétel az önkormányzat költségvetését illeti meg, és az az önkormányzattól nem vonható el. (2) Atermőföld bérbeadásából származó jövedelem adóját a magánszemély állapítja meg, a termőföld fekvése szerint illetékes önkormányzati adóhatóságnál vallja be és fizeti meg (önadózás). A jövedelem bevallását a magánszemély az erre a célra rendszeresített nyomtatványon a jövedelem megszerzésének évét követő év március 20-áig teljesíti. Amennyiben a magánszemély több önkormányzat illetékességi területén szerez bevételt, az adóbevallást és adófizetést önkormányzati adóhatóságonként külön-külön kell teljesíteni. A főváros esetében a termőföld fekvése szerint illetékes önkormányzati adóhatóság alatt a fővárosi önkormányzat főjegyzőjét kell érteni.(3) Ha a termőföld bérbeadásából származó bevétel kifizetőtől származik, az adót a kifizető állapítja meg, vonja le, vallja be, és fizeti meg. Nem terheli a kifizetőt haszonbérbe adás esetén az adómegállapítási kötelezettség, ha a magánszeméllyel az adómentesség feltételéül szabott időtartamra kötött haszonbérleti szerződést.(4) A (2) bekezdésben foglaltaktól eltérően nemkell adóbevallást tenni annak a magánszemélynek, akinek a termőföld bérbeadásból származó jövedelme kizárólag kifizetőtől származik és a kifizető az adót levonta, vagy a termőföld bérbeadásából származó jövedelme mentes az adó alól.(5) Ha a magánszemélynek termőföld bérbeadásból olyan bevétele, jövedelme keletkezik, amely nem kifizetőtől származik, vagy a kifizető a jövedelem juttatásakor az adót levonni elmulasztotta, vagy a kifizető a bérleti díjat természetben fizette meg, a vagyoni érték után az adót a magánszemély a jövedelem megszerzésének negyedévét követő hó 12-éig fizeti meg.(6) Ha az adómentesség feltételéül szabott időtartamra kötött haszonbérleti szerződés ezen időtartam lejárta előtt adófizetési kötelezettséget keletkeztető módon megszűnik, az adót a magánszemély a (2) bekezdésben meghatározott szabályok szerint állapítja meg, vallja be, és fizeti meg.(7) A kifizető a termőföld bérbeadásából származó jövedelemből levont adót a föld fekvése szerint illetékes önkormányzati adóhatósághoz utaljaát a kifizetést követő hó 12. napjáig. A levont adóról akifizető adóbevallását a föld fekvése szerint illetékes önkormányzati adóhatósághoz az adóévet követő év február 25-éig nyújtja be.

adatok ezer forintban

|  |  |  |  |  |  |  |
| --- | --- | --- | --- | --- | --- | --- |
|  | **2014. év** | **2015. év** | **2016. év** | **2017.év** | **2018. év** | **2019. év** |
| **Termőföld**  **bérbeadásából származó jövedelem adója** | 0 | 0 | 368 | 0 | 0 | 0 |

**Helyi jövedéki adó**

2015. év-től az adócsoport feladat köre bővült a magánfőzők bejelentkezéseinek feldolgozásával az alábbi törvény értelmében.

**A magánfőzésre vonatkozó szabályok:**

**A 2015. évben hatályos jövedéki adóról és a jövedéki termékekről szóló 2003. évi. CXXVII törvény 67/A. §** (1) értelmében a magánfőző a törvény szerint meghatározott desztillálóberendezés feletti tulajdonszerzést az azt követő 15 napon belül köteles bejelenteni a lakóhelye szerinti önkormányzati adóhatósághoz.

(2) A bejelentés tartalmazza a magánfőző nevét, lakcímét, adóazonosító jelét, a desztillálóberendezés feletti tulajdonszerzés időpontját, a desztillálóberendezés űrtartalmát és tárolásának, használatának helyét, ha az eltér a magánfőző lakcímétől.

(3)A magánfőző köteles megőrizni és hatósági ellenőrzéskor bemutatni a desztillálóberendezés feletti jogszerű tulajdonszerzést igazoló iratot.

(4)A magánfőző az előállított magánfőzött párlat utáni adóbevallási és adófizetési kötelezettségét a tárgyévet követő év január 15-ig együtt teljesíti a lakóhelye szerinti önkormányzati adóhatósághoz. Ha a magánfőző nem állított elő tárgyévben magánfőzött párlatot, akkor nem keletkezik tárgyévre vonatkozóan adóbevallási kötelezettsége.

A 4.) bekezdést hatályon kívül helyezte: a 2015. évi CLXXXVII: törvény 117.§. d.) pontja

(5) Az önkormányzati adóhatóság a bejelentésről, valamint a magánfőző adóbevallásáról értesíti a vámhatóságot és a bejelentéssel, bevallással érintett másik önkormányzati adóhatóságot. Az önkormányzati adóhatóság az értesítést a teljesítést követő hónap 15. napjáig küldi meg az illetékes vámhatóság részére.

(5a) Az önkormányzati adóhatóságnál regisztrált magánfőző jogosult párlat adójegy beszerzésére. A magánfőző a párlat adójegy igénylésekor a vámhatóságnak megadja nevét, lakcímét, adóazonosító jelét, az előállítani kívánt párlat mennyiségét, valamint nyilatkozik arról, hogy a magánfőzésre vonatkozó jogszabályi feltételeknek megfelel.

(5b) A vámhatóság a párlat adójegyet a párlat adójegy értékének megfizetését követően bocsátja az igénylő rendelkezésére.

(5c) A párlat adójegy igénylése és rendelkezésre bocsátása az igénylő választása szerint papír alapon vagy elektronikusan történik.

(5d) A vámhatóság a párlat adójegyek magánfőzőnek történő átadásáról a kedvezményes adózási szabályok betartásának ellenőrzésére alkalmas nyilvántartást vezet, valamint az átadott adójegymennyiség megadásával haladéktalanul értesíti a desztillálóberendezés tárolási, használati helye szerinti önkormányzatot.

(6) A 64. § (6) bekezdés szerint évente előállítható párlatmennyiség túllépése esetén a magánfőző a többletmennyiséget köteles haladéktalanul bejelenteni a vámhatóságnak és a vámhatósággal egyeztetett módon gondoskodni a többletmennyiség megsemmisítéséről.

(7) A magánfőzött párlat kizárólag a magánfőző, családtagjai vagy vendégei által fogyasztható el, feltéve, hogy értékesítésre nem kerül sor. A magánfőzött párlat kizárólag alkoholtermék-adóraktár részére értékesíthető.

(8) A magánfőzött párlat eredetét a párlat adójegy igazolja.

(9)Magánfőzés esetében az adó megállapításához és az adótartozás végrehajtásához való jog 1 év elteltével évül el.

A 2019. évben Önkormányzatunk felé desztilláló berendezés vásárlását 0 fő jelentette be.

***Pótlék, bírság***

**Késedelmi pótlék és bírság alakulása 2014. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2014.** | 2.124 | 11.770 | 554 |
| **2015.** | 1.701 | 9.461 | 556 |
| **2016.** | 1.528 | 7.102 | 464 |
| **2017.** | 2.179 | 5.757 | 264 |
| **2018.** | 2.108 | 3.772 | 179 |
| **2019.** | 1.247 | 3.620 | 290 |

A fenti táblázatból láthatjuk, hogy a késedelmi pótlék és bírság hátralék adatai kiemelkedően magasak az abból származó bevételhez képest. A pótlék és bírság bevétele a 2017. évben a 2016. évhez képest emelkedett 30 %-kal, összegszerűen 651 eFt-tal, 2018. évben 2017. évhez viszonyítva 3,4%-kal 71 eFt-tal csökkent, 2019. évben 861 eFt-tal csökkent.

A hátralék összege is csökkent a 2017. év végére a 2016. évhez képest, 25 %-kal, összegszerűen 1 345 eFt-tal, 2018. évben előző évhez viszonyítva 1 985 eFt-tal csökkent, 2019. évben 152 e Ft-tal csökkent.. A szankciók (adóbírság, mulasztási bírság, késedelmi pótlék, önellenőrzési pótlék) alkalmazása során, ha az adóhatóság megállapítja, hogy az adózó valamely adókötelezettségét nem megfelelően teljesítette, a törvény által előírt jogkövetkezményeket alkalmazza.

A késedelmi pótlék mértéke minden naptári nap után a késedelem, illetve az esedékesség előtti igénybevétel (felszámítás) időpontjában érvényes jegybanki alapkamat 5 százalékponttal növelt mértékének háromszázhatvanötöd része.

A mulasztási bírság mértéke természetes személly adózót 100.000 Ft-ig, nem természetes személy adózót 500.000 Ft-ig terjedő mulasztási bírsággal sújtható, ha az adózás rendjéről szóló törvényben foglaltak szerint kötelezettségeinek az adózó nem tett eleget.

***2020. I. NEGYEDÉVI ADATOK***

**Adóbevételek és adóhátralékok alakulása adónemenként 2017.-2019.évek I. negyedéveiben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Adók fajtái** | ***Adóbevételek*** | | | | ***Hátralékok*** | | | |
| ***2017. I.***  ***negyedév***  ***(ezer Ft*** | ***2018. I.***  ***negyedév***  ***(ezer Ft*** | ***2019. I.***  ***negyedév***  ***(ezer Ft*)** | ***2020. I.***  ***negyedév***  ***(ezer Ft*)** | ***2017. I.***  ***negyedév***  ***(ezer Ft*** | ***2018. I.***  ***negyedév***  ***(ezer Ft*** | ***2019. I.***  ***negyedév***  ***(ezer Ft*** | ***2020. I.***  ***negyedév***  ***(ezer Ft*)** |
| **Magánszemélyek**  **kommunális adója** | 5.381 | 4.999 | 5.174 | 5.075 | 9.641 | 8.876 | 7.172 | 6.939 |
| **Helyi ipar**ű**zési**  **adó** | 20.614 | 21.976 | 21.709 | 25.004 | 10.179 | 11.047 | 9.175 | 13.427 |
| **Gépjárm**ű**adó** | 3.662 | 3.616 | 3.959 | 0\* | 5.320 | 6.032 | 5.184 | 6.936 |
| **Talajterhelési**  **díj** | 448 | 376 | 235 | 277 | 8.011 | 7.833 | 6.041 | 6.320 |
| **Term**ő**föld**  **bérbeadásából származó jövedelem**  **Jövedéki adó** | 0 | 0 | 0 | 0 | 0 | 0 | 0 | 0 |
| **Pótlék, bírság** | 368 | 789 | 455 | 321 | 6.855 | 5.046 | 4.340 | 3.288 |
| **Összesen:** | **30 473** | **31 756** | **31.532** | **30.677** | **40 006** | **38 834** | **31.912** | **36.910** |

2019. I. negyedévében, az önkormányzathoz befolyt magánszemélyek kommunális adója, a és a késedelmi pótlék, bírság esetében csökkent az előző év I. negyedévében befolyt összeghez képest. A helyi iparűzési adó és a talajterhelési díj bevétel összege 2020. I. negyedévben nőtt az előző évhez viszonyítva.

\*A Magyarország 2020. évi központi költségvetésének a vészhelyzettel összefüggő eltérő szabályairól szóló 92/2020. (IV.6.) Korm. rendelet 4. § alapján “a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány Elleni Védekezési Alap fejezet bevételét képezi.”

A táblázatban szereplő gépjárműadó bevétel összege 0, mivel a fenti rendelet hatálybalépéséig 2020. január 1-től beszedett gépjárműadó 40%-a is a központi költségvetést illeti meg, ezért a 3.968 e Ft is átutalásra került a Magyar Államkincstár “Kincstár Gépjárműadó központi költségvetésbe átirányított része” megnevezésű számlára. A 2020. évben továbbra is át kell utalni a befolyt gépjárműadó egészét a központi költségvetésbe, tehát erre az évre betervezett gépjárműadó bevétel nem fog realizálódni.

**Összesített adóbevételek alakulása 2017-2020. évek I. negyedévében**

**Összesített adóhátralékok alakulása 2017-2020. évek I. negyedéveiben**

A táblázatot, valamint a diagramokat megvizsgálva megállapíthatjuk, hogy a 2020. év I. negyedévében befolyt bevétel csökkent a 2019. I. negyedévében realizált bevételhez képest, összesen 855 e Ft-tal. A helyi adóhatóság 2020. április elején megkezdte a értesítők megküldését azon adózók részére, akik elmulasztották a 2020. március 15.-ig esedékes adófizetési kötelezettségüket.

Amennyiben a hátralékok összegét összesen vizsgáljuk növekedés tapasztalható 4 998 e Ft összegben.

A helyi iparűzési adó tekintetében a koronavírus-járvány miatt az alábbi változások léptek életbe:

A 140/2020. (IV.21.) számú a Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekrőlszóló Korm. rendelet az alábbiakról rendelkezik:

„1. § (4) Az adózó az e rendelet hatálybalépésének napja és 2020. szeptember 30-a között esedékessé váló éves és soron kívüli helyi iparűzési adóbevallás-benyújtási kötelezettségét és az ezzel egyidejűleg teljesítendő adófizetési kötelezettségét, valamint a következő adóelőleg-fizetési időszakra szóló adóelőleg bevallás benyújtási kötelezettségét 2020. szeptember 30-ig teljesítheti.

(5) Amennyiben az adózó iparűzési adóbevallás-benyújtási, adóelőleg-bevallási kötelezettségét a (4) bekezdésben foglaltak alkalmazásával a 2020-ban kezdődő adóelőleg-fizetési időszak első előlegrészlete esedékessége napjáig nem teljesítette, akkor ezen előlegrészlet esedékességekor az előző – korábban bevallott – iparűzési adóelőleg-részlet összegét kell megfizetni. Az adózó ezen adóelőleg-részlet mérséklését annak esedékessége előtt kérheti, ha számításai szerint a 2020-ban kezdődő adóév adója nem éri el az adóévi adóelőleg összegét.

(6) A helyi adókról szóló 1990. évi C. törvény 3. § (3) bekezdése szerinti nyilatkozatot legkésőbb 2020. szeptember 30-ig lehet benyújtani az adóhatósághoz.”

***AZ ADÓFIZETÉS ELMARADÁSA ÉS AZ ADÓBEHAJTÁSI MÓDSZEREK***

A helyi adó az önkormányzat kezében egy olyan eszköz, melynek segítségével az önkormányzat képes közszolgáltatás nyújtására. Az adót az adófizető érdekében veti ki, hogy biztosítani tudja azokat a szociális, gazdasági, infrastrukturális, egészségügyi, kulturális stb. feltételeket, melyek a települések lakosainak életkörülményein hivatottak javítani. Azon települések, melyek lakói nem „jó” adófizetők, nem válnak vonzóvá, sem a lakosság sem pedig a vállalkozások számára. Az ott lakók közül sokan elvándorolnak, elöregszik a népesség, munkahelyek szűnnek meg és új munkahelyek sem létesülnek. Sajnos településünk ilyen település, az adófizetési morál, tisztelet a kivételnek nem megfelelő. Sokan azt latolgatják, hogy hogyan tudnak túljárni a helyi adóhatóság eszén, hogyan tudnak az önkormányzat zsebéből minél többet „kihúzni” és nem azt nézik, hogy hogyan tudnak hozzájárulni ahhoz, hogy a település, melyen él minél jobb életkörülményekkel rendelkezzen. Ha az adófizetők belátnák, hogy az adók kivetése az ő érdekükben történik, akkor nem vitatnák az adófizetés szükségességét. Mivel azonban az önkéntes jogkövető magatartás az adózók egy részénél, - különböző okok miatt – elmarad, szükségessé válik az adók behajtása. Az adófizetési kötelezettség elmaradásának okai különbözők lehetnek:

- átmeneti fizetésképtelenség, nehéz pénzügyi helyzet,

- figyelmetlenség, a kötelezettségek nem megfelelő nyomon követése,

- szándékos jogsértő magatartás, tudatos ellenszegülés.

Komoly gondot okoznak azok az adófizetésre kötelezettek, akik eleve elutasítják az adófizetésnek még a gondolatát is, nem értik, s nem tudnak vele azonosulni, s bízva abban, hogy kapacitáshiány, vagy egyéb ok miatt az adóhatóság nem tudja tőlük behajtani a tartozást.

**A végrehajtás költsége**

Az adóhatóság által foganatosítandó végrehajtási eljárásokról szóló 2017. évi CLIII. törvény 11.§-ban, illetve a 8/18. (III.19.) NGM rendelet 3. §. (1) bekezdésében foglaltak szerint az adós köteles végrehajtási költségátalány megfizetésére, melynek összege 5.000.-Ft.

A végrehajtási eljárás első lépéseként az ügyfelek túlfizetéseinek átvezetésére kerül sor. Ezt követően végrehajtási értesítőt kapnak az ügyfelek, melyben tájékozódhatnak a tartozásuk összegéről, valamint annak meg nem fizetésének következményeiről. Amennyiben az ügyfél a megadott határidőig nem teljesíti befizetését, letiltási rendelvény kerül megküldésre a munkáltatók részére, ezt követően 5.000.-Ft-os végrehajtási költségátalány előírására kerül sor.

Az önkormányzat a továbbiakban sem hagyhat fel a hátralékok behajtására tett intézkedésekkel.

Az adózók befizetéseit folyamatosan figyelemmel kísérjük. Amennyiben az adóalanyok határidőben nem fizetnek munkabérükből, nyugdíjukból történő levonást, vagy hatósági átutalási megbízást kezdeményezünk az önkormányzat számlavezető pénzintézeténél.

Jelen helyzetben az alábbi jogszabály szabályozza a végrehajtási eljárásokat: az élet-és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a Magyar állampolgárok egészségének és életének megóvása érdekében elrendelt veszélyhelyzet során a végrehajtással kapcsolatben teendő intézkedéseskről szóló 57/2020. (III.23.) Korm. rendelet 9. §-a alapján

“(1) E rendelet hatálybalépésének napjától szünetelnek az e rendelet hatálybalépésének napján az adóhatóság előtt folyamatban lévő, az adóhatóság által foganatosítandó végrehajtásokról szóló 2017. évi CLIII. törvény (a továbbiakban: Avt.) szerint foganatosított végrehajtási eljárások – az Avt. 57. és 57/B. alcíme szerint folytatott eljárások és a veszélyhelyzet során előírt kötelező járványügyi intézkedések megsértése miatt kiszabott követelésekre folytatott eljárások kivételével – a veszélyhelyzet megszűnését követő 15. napig.

(2) Az (1) bekezdés alapján szünetelő ügyekben az adóhatóság az Avt. 16. § (2) és (3) bekezdése szerint jár el.

(3) A végrehajtói letéti számlákra az e rendelet hatálybalépése előtt befolyt összegek a tartozásokra elszámolhatóak.

(4) E rendelet hatálybalépésének napjától a veszélyhelyzet megszűnését követő 15. napig nyugszik a végrehajtáshoz való jog elévülése az (1) bekezdés szerinti eljárásokban.

**Munkabérből illetve nyugdíjból történő** **letiltások eredményei 2019. évben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Magánszem**  **élyek kommunáli s adója (Ft)** | **Helyi**  **ipar**ű**zési adó (Ft)** | **Gépjárm**ű**ad**  **ó (Ft)** | **Késedelmi**  **pótlék (Ft)** | **Bírság (Ft)** | **Talajterhel**  **ési díj (Ft)** | **Egyéb, idegen**  **bevétel (Ft)** | **Összesen (Ft)** |
| **Indított**  **eljáráso k (Ft)** | 2.401.952 | 143.100 | 480.291 | 301.319 | 1.169.915 | 3.297.034 | 4.596.857 | **12.390.468** |
| **Ebb**ő**l**  **sikeres eljáráso k (Ft)** | 1.486.503 | 114.200 | 307.028 | 192.226 | 654.354 | 967.094 | 900.347 | **4.621.752** |

**Hatósági átutalási megbízások eredményei 2019. évben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Magánszemélyek kommunális adója (Ft)** | **Helyi iparűzési adó (Ft)** | **Gépjárműadó (Ft)** | **Késedelmi pótlék (Ft)** | **Bírság (Ft)** | **Talajterhelési díj (Ft)** | **Idegen bevétel (Ft)** | **Összesen (Ft)** |
| **Indított eljárások (Ft)** | 3.500 | 936.463 | 4.140 | 13.232 | 0 | 0 | 0 | **957.335** |
| **Ebből sikeres eljárások (Ft)** | 3.500 | 507.190 | 2.070 | 1.553 | 0 | 0 | 0 | **514.313** |

A fennálló hátralékok csökkenése érdekében, minden lehetséges intézkedést megteszünk.

Az elmúlt évek tapasztalata, hogy azok az adózók, akik adóhátralékkal rendelkeznek, legkorábban a gépjárműadójukat rendezik. A gépjárműadó hátralék csökkentésére megoldás lehet a gépjárművek forgalomból történő kivonása, amennyiben az adós gépjárműadó számláján az adótartozás meghaladja az egyévi adótételt. A 2020. évben 11 db gépjármű forgalomból történő kivonását kezdeményezte az önkormányzat, összesen 349.185.-Ft összegű lejárt esedékességű gépjárműadó tartozást tekintetében. Az eljárás során 3 gépjármű tulajdonos fizette meg tartozását, 52.613.-Ft folyt be a meg nem fizetett gépjárműadónak. 4 db jármű forgalomból történő kivonása megtörtént, 3 db gépjármű esetében a forgalomból történő kivonása kezdeményezve lett, de a kormányhivatal tájékoztatása szerint az ügyfél tulajdonjoga megszűnt,

Az elmúlt évben 2 alkalommal végrehajtási értesítőt küldött az önkormányzat a fizetési kötelezettségüket nem teljesítő adózók részére. 2.254 fő részére, ami nagyon sok plusz munkával jár. A végrehajtási értesítők sajnos nem minden esetben célravezetők, ugyanis nem rendelkeznek letiltható jövedelemmel az adózók és nem veszik komolyan a végrehajtási értesítőben foglaltakat.

A letiltások foganatosításában nagy jelentősége van a közmunkaprogramokban foglalkoztatott magas létszámnak.

**Végrehajtási értesít**ő**k eredményei a 2019. évben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Magánszemél**  **yek kommunális adója (Ft)** | **Helyi**  **ipar**ű**zési adó (Ft)** | **Gépjárm**ű**adó**  **(Ft)** | **Késedelmi**  **pótlék (Ft)** | **Bírság**  **(Ft)** | **Talajterhelé**  **si díj (Ft)** | **Egyéb, idegen**  **bevétel (Ft)** | **Összesen (Ft)** |
| **Indított**  **végrehaj tási értesít**ő **összege (Ft)** | 12.583.122 | 18.726.160 | 9.935.329 | 2.155.592 | 3.346.160 | 12.862.782 | 13.838.196 | 73.447.341 |
| **Ebb**ő**l**  **sikeres eljáráso k (Ft)** | 1.401.030 | 3.379.467 | 5.714.012 | 130.006 | 239.328 | 316.210 | 517.439 | 11.697.492 |

Egyek, 2020. június 17.

Szekeres Zsuzsanna közgazdasági irodavezető

Antalné Csőke Éva adóügyi ügyintéző

Galbács-Trungel Katalin adóügyi ügyintéző